stanford-oval/wikipedia huggingface dataset:
Arne Bendiksen

| Arne Bendiksen |
| --- | --- |
 Arne Bendiksen vuonna 1957
Henkilötiedot
Koko nimi:  Arne Joachim Bendiksen
Syntynyt: 19. lokakuuta 1926 Bergen, Norja
Kuollut: 26. maaliskuuta 2009 (82 vuotta)
Ammatti:  laulaja, lauluntekijä, tuottaja
Muusikko
Tyylilajit:  iskelmämusiikki 
Yhtyeet:  The Monn Keys
  [ Muokkaa Wikidatassa ] [ ohje ]  
Arne Joachim Bendiksen (19. lokakuuta 1926 – 26. maaliskuuta 2009) oli norjalainen laulaja, säveltäjä, sanoittaja ja tuottaja. Bendiksen aloitti uransa The Monn Keys -lauluyhtyeessä 1950-luvulla ja siirtyi myöhemmin sooloartistiksi.
Bendiksen voitti Melodi Grand Prixin vuonna 1964 kappaleella Spiral ja valikoitui näin Norjan edustajaksi saman vuoden Eurovision laulukilpailuun. Kansainvälisessä Eurovision laulukilpailussa Bendiksen sijoittui 16 kilpailijan joukosta kahdeksanneksi. Bendiksen sävelsi neljä Norjan myöhempää edustuskappaletta Eurovision laulukilpailuun, Intet er nytt under solen (1966), Oj, oj, oj, så glad jeg skal bli (1969), Lykken er (1971) ja It's Just A Game (1973). Vuonna 1971 Bendiksen toimi myös Norjan kapellimestarina kilpailussa.
Muita Bendiksenin menestyskappaleita olivat Tømmer-Jon, I dag har jeg brent mine kjærlighetsbrev ja Davy Crockett. Bendiksen myös käänsi lukuisia ulkomaalaisia kappaleita norjaksi.
1960-luvulla Bendiksen näytteli komedioissa Operasjon Løvsprett ja Operasjon Sjøsprøyt.
Diskografia > Albumit

Synger for barna (1964)
Alle tiders barneplate (1967)
Tre i parken (1968)
De gamle gode med Arne Bendiksen og Elisabeth Granneman (1979)
En kjuagutt fra Bergen (1981)
Jul i Andeby (1981)
27 høydepunkter (1997)
En kjuagutt fra Bergen (2004)
Diskografia > EP:t

Vintereventyr (1959)
Davy Crockett/Den siste mohikaner/Tordenskjold/Robin Hood (1966)
Barnas julemoro (1964)
Bruno Julie

| Mitalit> Maa:  Mauritius.Miesten nyrkkeily. Olympialaiset  | Mitalit> Maa:  Mauritius.Miesten nyrkkeily. Olympialaiset  | Mitalit> Maa:  Mauritius.Miesten nyrkkeily. Olympialaiset  | Maa:  Mauritius> Miesten nyrkkeily. |
| --- | --- | --- | --- |
|  Pronssia | Peking 2008 | 54 kg |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Melbourne 2006 | 54 kg |  |
| Afrikan kisat  | Afrikan kisat  | Afrikan kisat  |  |
|  Pronssia | Alger 2007 | 54 kg |  |
Louis Richard Bruno Julie (s. 11. heinäkuuta 1978) on mauritiuslainen amatöörinyrkkeilijä ja olympiamitalisti. Julie voitti pronssia Pekingin kesäolympialaisista 2008 alle 54-kiloisten sarjassa. Hän hävisi sarjansa välierässä Kuuban Yankiel Leónille, ja koska nyrkkeilyssä ei käydä pronssiottelua, palkittiin Julie pronssisella mitalilla. Mitali on Mauritiuksen kaikkien aikojen ensimmäinen olympiamitali.
Arvokisahistoria > Kesäolympialaiset

2008 (54 kg)
1. kierros:  Emanuel Thabiso Nketu Voitto 17-8
2. kierros:  Khurshid Tadjibayev Voitto 16-4
Puolivälierä:  Héctor Manzanilla Voitto 13-9
Välierä:  Yankiel León Tappio 5-7
Arvokisahistoria > MM-kilpailut

2007 (54 kg)
Francisco Castillejo Voitto ypv. 3.erä
Orzubek Shayimov Voitto 34-13
Joe Murray Tappio 19-26
Christopher Toohey

Christopher Henry Toohey (s. 19. huhtikuuta 1952) on australialainen roomalaiskatolinen piispa. Hänet vihki papiksi Sydneyn arkkihiippakuntaan James Darcy Freeman 21. elokuuta 1982. Hänet nimitettiin Wilcannia-Forbesin hiippakunnan piispaksi 9. heinäkuuta 2001, ja piispaksi konsekroinnin suoritti 30. elokuuta George Pell, jota avustivat Edward Bede Clancy ja Douglas Joseph Warren.
Toohey erosi tehtävistään hiippakunnan johdossa 9. kesäkuuta 2009.
Toohey nimesi eronsa syiksi "henkilökohtaiset syyt ja huonon terveydentilan". Hän esitti vuonna 2011 pahoittelun käytöksestään, joka oli ilmennyt suhteissa nuoriin aikuisiin hänen toimiessaan pappina uransa alkutaipaleella. The Australianin saaman tiedon mukaan asia liittyi suhteisiin useiden nuorten naisten kanssa, ja sille kerrottiin kirkon sisältä myös, että sopimukseen julkisesta anteeksipyynnöstä olivat johtaneet äskettäiset keskustelut naisten kanssa.
Toohey tuli piispana tunnetuksi työstään ympäristöasioiden puolesta.
Austin Amelio

| Austin Amelio |
| --- | --- |

Henkilötiedot
Syntynyt: 27. huhtikuuta 1988 (ikä 36) Austin, Teksas, Yhdysvallat
Ammatti:  näyttelijä
Näyttelijä
Aktiivisena:  2010–
Merkittävät roolit:  Dwight (The Walking Dead & Fear the Walking Dead)
Aiheesta muualla
IMDb 
Austin Amelio (s. 27. huhtikuuta 1988) on yhdysvaltalainen näyttelijä, joka tunnetaan Dwightina sarjoissa The Walking Dead ja Fear the Walking Dead.
Amelio näytteli vuonna 2016 ensi-iltansa saaneessa elokuvassa Everybody Wants Some!!.
Aiheesta muualla

Kuvia tai muita tiedostoja aiheesta Austin Amelio Wikimedia Commonsissa
Chrisette Michele

Chrisette Michele esiintymässä vuonna 2007.
Chrisette Michele (s. 8. joulukuuta 1982 Central Islip, New York) on yhdysvaltalainen R&B-laulaja-lauluntekijä. Hän on tehnyt yhteistyötä muun muassa Rick Rossin ja Jay-Z:n kanssa.
Diskografia > Albumit

I Am (2007)
Epiphany (2009)
Let Freedom Reign (2010)
Better (2013)
Milestone (2016)
Out of Control (2018)
Diskografia > Mixtapet

Love Thy Brother (2010)
Aiheesta muualla

Chrisette Michelen kotisivut
Chrisette Michele Internet Movie Databasessa. (englanniksi)
Chromonastíri

| Chromonastíri Χρομοναστήρι |
| --- | --- |
 Vanha mylly Chromonastírin kylässä.
 Chromonastíri
 Koordinaatit: 35°19′38″N, 24°30′37″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Réthymno
Kunta:  Réthymno
Hallinto:  
 – Asutustyyppi:  kylä
 – Kallikrates-koodi:  7301011201
Väkiluku (2011):  298
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Chromonastíri (kreik. Χρομοναστήρι, kath.kreik. Χρομοναστήριον, Chromonastírion) on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 298 (vuonna 2011).
Chromonastírin Pyhän Eutykhioksen kirkko.
Chromonastírin kylä sijaitsee noin kymmenen kilometriä etelään Réthymnon kaupungista. Kylän nähtävyyksiin kuuluvat bysanttilaisaikaiset Panagía (Neitsyt Maria) Kerán kirkko ja Pyhän Eutykhioksen kirkko.
Chromonastíri muodostaa myös laajemman kyläyhdyskunnan (Τοπική Κοινότητα Χρομοναστηρίου, Topikí Koinótita Chromonastiríou), johon kuuluvat varsinaisen Chromonastírin kylän lisäksi kylät Kapedianá, Mýloi ja Prinédes. Koko yhdyskunnan väkiluku on 391.
Aiheesta muualla

Kuvia tai muita tiedostoja aiheesta Chromonastíri Wikimedia Commonsissa
Cinemahouse

Cinemahouse Oy on yksityinen suomalainen elokuvateatteriketju, jolla on elokuvateatterit Kaarinassa, Turussa, Laitilassa ja Salossa.
Elokuvateatterit

Cinemahouse Oy:n neljässä elokuvateatterissa on yhteensä yhdeksän salia: teattereista suurin on Kaarinassa sijaitseva 299-paikkainen Kino Piispanristi, jossa on viisi salia. Kinotour-kiertue-elokuvateatteri oli aikaisemmin osa Cinemahousea, mutta nykyisin sitä operoi Kino Events Finland Oy.
Kino Diana, Turku
Kino Piispanristi, Kaarina
Laitilan Kino, Laitila
Lumo, Salo
Burton Snowboards

Burton Snowboards on  Jake Burton Carpenterin vuonna 1977 perustama yhdysvaltalainen lumilautavalmistaja, joka keskittyy lumilautojen lisäksi siteiden, kenkien ja vaatteiden valmistamiseen. Jake Burton loi lumilaudan sen aikaisesta lumilaudan kaltaisesta lelusta, snurferista. Burton on lumilautamaailman suurin ja tunnetuin brandi. Burton Snowboards on pysynyt niin sanottuna perheyhtiönä eli ei ole listautunut pörssiin.
Jake Carpenterin sairastuttua Guillain–Barrén oireyhtymään hänen vaimonsa Donna Carpenter ryhtyi yhtiön toimitusjohtajaksi joitain vuosia sitten.
Burtonin sponsoroimia lumilautailijoita on muun muassa Terje Haakonsen, Marko Grilc, Enni Rukajärvi, Peetu Piiroinen, Mikkel Bang, Shaun White, Kelly Clark ja Gabi Viteri.
Aiheesta muualla

Burtonin kotisivut
www.burtongirls.com
Cinemanse

Cinemanse Oy on suomalainen elokuvien levitys- ja maahantuontiyhtiö, joka on perustettu 2014. Yhtiö on levittänyt suomalaisiin elokuvateattereihin yli 70 pitkää elokuvaa painottuen art house -elokuviin.
Aurora Studios osti Cinemansen 2021. Cinemansesta tuli Aurora Studiosin tytäryhtiö ja Cinemansen perustajasta ja omistajasta Hanna Lajusesta Aurora Studios Oy:n levitysjohtaja ja johtoryhmän jäsen.
Cinemanse on levittänyt vuodesta 2023 tanskalaisen Scanboxin elokuvat Suomeen.
Aiheesta muualla

Cinemanse Oy Elonet.
Cinemansen verkkosivut
Kalle Kinnunen: Tarinan lumoissa - Hanna Lajusen maahantuontiyhtiö on elokuva-alan menestystarina. Suomen Kuvalehti 6.7.2023
Bruno Jalander

| Bruno Jalander |
| --- | --- |

Suomen puolustusministeri (sotaministeri)
 Erichin hallitus 15.3.1920–9.4.1921 Vennolan II hallitus 3.9.1921–2.6.1922 Cajanderin I hallitus 2.6.1922–14.11.1922 Kallion I hallitus 14.11.1922–22.6.1923  
Edeltäjä:  Karl Emil Berg Onni Hämäläinen
Seuraaja:  Onni Hämäläinen Kyösti Kallio
Henkilötiedot
Syntynyt: 28. elokuuta 1872 Raahe
Kuollut: 14. joulukuuta 1966 (94 vuotta) Helsinki
Bruno Fredrik Jalander (28. elokuuta 1872 Raahe – 14. joulukuuta 1966 Helsinki) oli suomalainen kenraalimajuri, joka toimi Uudenmaan läänin maaherrana sekä sota- ja puolustusministerinä.
Jalanderin vanhemmat olivat lennätinpäällikkö, hovineuvos Fredrik Wilhelm Jalander ja Tekla Alexandra (o.s. Forsell). Hän kävi Haminan kadettikoulun ja palveli upseerina Uudenmaan tarkka-ampujapataljoonassa 1895–1902. Suomen sotaväen lakkauttamisen jälkeen Jalander oli vankilavirkailijana 1902–1905, Helsingin poliisilaitoksen palveluksessa 1905–1910 ja Juankosken tehtaiden isännöitsijänä 1910–1913. Jalander kävi Härnösandin metsäkoulun 1913 ja ensimmäisen maailmansodan aikana hän palveli Venäjän joukoissa 1914–1917.
Uudenmaan läänin maaherrana Jalander oli vuosina 1917–1932. Hän osallistui keväällä 1932 Mäntsälän kapinan kukistamiseen.
Jalander toimi sotaministerinä Erichin hallituksessa 1920–1921, Vennolan II hallituksessa 1921–1922 ja Cajanderin I hallituksessa 1922 sekä puolustusministerinä Kallion I hallituksessa 1922–1923. Kaikissa näissä hallituksissa Jalander oli ammattiministerinä.
Jalander oli naimisissa oopperalaulaja Aino Acktén kanssa vuodesta 1919 tämän kuolemaan vuonna 1944. Aiemmin hän oli ollut eroon päättyneessä avioliitossa Nina Helena Schultzin kanssa 1906–1919.
Kirjallisuutta

Ackté, Aino: Kenraali Bruno Jalanderin muistelmia Kaukasiasta ja Suomen murroskaudelta. 1932.
Ahtola, Aleksi: Julkisuus kaksiteräisenä miekkana: Maaherra ja upseeri Bruno Jalander poliittisessa kulttuurissa 1917–1946.  (Väitöskirja)  Helsinki:  Helsingin yliopisto, 2023.  ISBN 978-951-51-8879-3.  Teoksen verkkoversio.
Aiheesta muualla

Mikko Pesonen, Lähes suurmies, joka unohtui Yle.fi 26.3.2023
Jalander, Bruno hakuteoksessa Uppslagsverket Finland (2012). (ruotsiksi)
| 0 | 1 | 2 | 3 |
| --- | --- | --- | --- |
|  | Edeltäjä: Karl Emil Berg Onni Hämäläinen | Suomen puolustusministeri 1920–1921 (sotaministeri) 1921–1923 (sotaministeri 2.6.1922 asti) | Seuraaja: Onni Hämäläinen Kyösti Kallio |
Christopher Tye

Tyen teoksen The Actes of the Apostles (1553) esiökuva
Christopher Tye (n. 1505 – 1572?) oli brittiläinen säveltäjä, urkuri ja pappi. Hän kuuluu Thomas Tallisin jälkeen maansa tunnetuimpiin 1500-luvun puolenvälin säveltäjiin, mikä johtuu pitkälti hänen merkittävästä panoksestaan varhaisimpaan Englannin kirkon musiikkiin.
Tye sai vuonna 1541 kuoromestarin ja urkurin aseman Elyn tuomiokirkossa. Hän sai musiikin tohtorin arvon King's Collegesta (Cambridgen yliopisto) vuonna 1545, ja vuonna 1548 hän sai tohtorinarvon myös Oxfordin yliopistosta. Hän sai aseman hovissa ja saattoi antaa musiikkikasvatusta nuorelle Edvard VI:lle. Pääsyn hovin yhteyteen mahdollisti todennäköisesti kirkonmies Richard Coxin vaikutus. Tye julkaisi vuonna 1553 ainoan kokoelmansa runoutta musiikkisovituksineen, teoksen The Actes of the Apostles, joka koostui yksinkertaisista hymninomaisista sävellyksistä. Tye sai ensin vihkimyksen diakoniksi ja sitten pappisvihkimyksensä vuonna 1560. Hän työskenteli pappina luovuttuaan vuonna 1561 tehtävistään Elyn kuoromestarina.
Tye sävelsi sekä latinan- että englanninkielisiä teoksia. Säilyneeseen tuotantoon kuuluu muun muassa kolme messua. Säilyneessä latinankielisessä musiikissa on progressiivisuutta ja mantereellisia vaikutteita, kuten eloisia rytmejä ja lyhennettyjä melismoja. Osa Tyen tuotannosta on soittimellista.
Anthony Davidson

| Anthony Davidson |
| --- | --- |

Henkilötiedot
Kansalaisuus:   Iso-Britannia
Formula 1 -ura
Aktiivivuodet:  2002, 2005, 2007–2008
Talli(t):  Minardi (2002) BAR (2005) Super Aguri (2007–2008)
Kilpailuja:  24
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Unkarin GP 2002
Viimeinen kilpailu:  Espanjan GP 2008
Aiheesta muualla
www.anthonydavidson.com
Anthony Denis Davidson (s. 18. huhtikuuta 1979 Hemel Hempstead, Englanti, Iso-Britannia) on entinen brittiläinen autourheilija. Hän voitti Sebringin 12 tunnin ajon vuonna 2010. Hän sijoittui neljänneksi Le Mansin 24 tunnin ajossa vuonna 2011.
Vuonna 1987 hän aloitti karting-uransa. Kart-urallansa hän ajoi kartingia Britannian, Euroopan ja Pohjois-Amerikan sarjoissa. Hän siirtyi autoihin vuonna 1999, jolloin hän voitti Britannian Formula Ford -talvisarjan mestaruuden. Vuonna 2000 Davidson voitti Formula Ford Festival World Cup -kilpailun ja sijoittui kolmanneksi Britannian Formula Ford -sarjassa. Hän voitti McLaren Autosport BRDC Award -palkinnon 2000. Samana vuonna hän voitti FIA European Formula 3 Cupin mestaruuden ja sijoittui kolmanneksi Masters of Formula 3 -kilpailussa ja toiseksi Britannian F3-sarjassa.
Davidson työskenteli Toyotan tehdaskuljettajana FIA World Endurance Championship -sarjassa kauden 2021 Bahrainin 8 tunnin ajoon saakka, kunnes ilmoitti lopettavansa kilpa-ajajan uransa kyseiseen kilpailuun. Hän työskentelee Mercedes AMG Petronas F1 -tallin simulaattoriajajana ja myös englantilaisen Sky Sports F1 HD televisiokanavan F1-analyytikkona.
Formula 1 -ura

Davidson testasi BAR-tallin autoa kaudella 2001. Hän ajoi ensimmäiset Formula 1 -kilpailunsa Minardin ratissa kaudella 2002. Hän korvasi kilpailuissa tallin Alex Yoongin, joka oli sivussa aikaisempien kisojen karsiutumisien johdosta. Davidson ei vakuuttanut kilpailuissa eikä saanut kilpakuljettajan paikkaa seuraavaksi kaudeksi, joten hänen oli tyydyttävä testikuljettajan paikkaan BAR-tallissa. Kun tallin toinen testikuljettaja Takuma Satō sai kilpakuljettajan paikan kauden 2003 viimeisessä osakilpailussa, tuli Davidsonista tallin kolmas kuljettaja.
Formula 1 -ura > Kaudet 2004–2006

Kaudella 2004 Davidson oli BAR-tallin kolmas kuljettaja ja ajoi tallin kolmatta autoa perjantain ensimmäisissä harjoituksissa. Kaudella 2005 Davidson ajoi yhden kisan tuuraten Takuma Satōa Malesian GP:ssä, mutta joutui keskeyttämään tekniseen vikaan jo kilpailun alkukierroksilla. Kaudella 2006 Davidson toimi Hondan testikuljettajana.
Formula 1 -ura > Kaudet 2007–2008

Kausi 2007 oli Davidsonin ensimmäinen täysi kausi F1-sarjassa. Hän ei yltänyt kauden aikana kisassa kertaakaan kahdeksan parhaan joukkoon ja jäi siten pisteittä. Davidson jatkoi Super Agurin toisena kilpakuljettajana myös kaudella 2008. Talli kuitenkin kärsi isoista talousvaikeuksista ja sulki lopulta talousvaikeuksien takia ovensa Espanjan GP:n jälkeen, jolloin Davidson jäi ilman ajopaikkaa. Myöhemmin Davidson toimi Hondan ja Brawn GP:n testikuljettajana. Hän toimi myös BBC Radio 5 Live kanavan kommentaattorina. Davidson yritti paluuta F1-sarjaan kaudelle 2011 Virgin ja Lotus-talleissa, mutta ei saanut kilpakuljettajan paikkaa. Hän toimi kaudella Mercedeksen testikuljettajana.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2002 | Minardi | AUS   | MAL   | BRA   | SMR   | ESP   | AUT   | MON   | CAN   | EUR   | GBR   | FRA   | GER   | HUN Kesk. | BEL Kesk. | ITA   | USA   | JPN   |  |  | 0 | 23. |

| 2004 | BAR | AUS TD | MAL TD | BHR TD | SMR TD | ESP TD | MON TD | EUR TD | CAN TD | USA TD | FRA TD | GBR TD | GER TD | HUN TD | BEL TD | ITA TD | CHN TD | JPN TD | BRA TD |  | – | – |
| 2005 | BAR | AUS   | MAL Kesk. | BHR   | SMR   | ESP   | MON   | EUR   | CAN   | USA   | FRA   | GBR   | GER   | HUN   | TUR   | ITA   | BEL   | BRA   | JPN   | CHN   | 0 | 27. |
| 2006 | Honda | BHR TD | MAL TD | AUS TD | SMR TD | EUR TD | ESP TD | MON TD | GBR TD | CAN TD | USA TD | FRA TD | GER TD | HUN TD | TUR TD | ITA TD | CHN TD | JPN TD | BRA TD |  | – | – |
| 2007 | Super Aguri | AUS 16 | MAL 16 | BHR 16† | ESP 11 | MON 18 | CAN 11 | USA 11 | FRA Kesk. | GBR Kesk. | EUR 12 | HUN Kesk. | TUR 14 | ITA 14 | BEL 16 | JPN Kesk. | CHN Kesk. | BRA 14 |  |  | 0 | 23. |
| 2008 | Super Aguri | AUS Kesk. | MAL 15 | BHR 16 | ESP Kesk. | TUR   | MON   | CAN   | FRA   | GBR   | GER   | HUN   | EUR   | BEL   | ITA   | SIN   | JPN   | CHN   | BRA   |  | 0 | 22. |
Formula 1 -tulokset > Kaudet numeroina

| Kausi | Talli | Sijoitus | Osakilpailut | Pisteet | Voitot | Palkinto- sijat | Paalu- paikat | Nopeimmat kierrokset |
| --- | --- | --- | --- | --- | --- | --- | --- | --- |
| 2002 | Minardi-Asiatech | - | 2 | 0 | 0 | 0 | 0 | 0 |
| 2005 | BAR-Honda | - | 1 | 0 | 0 | 0 | 0 | 0 |
| 2007 | Super Aguri-Honda | 23. | 17 | 0 | 0 | 0 | 0 | 0 |
| 2008 | Super Aguri-Honda | 22. | 4 | 0 | 0 | 0 | 0 | 0 |
| Yhteensä (4 kautta) | Yhteensä (4 kautta) | Yhteensä (4 kautta) | 24 | 0 | 0 | 0 | 0 | 0 |
Aiheesta muualla

Kuvia tai muita tiedostoja aiheesta Anthony Davidson Wikimedia Commonsissa
Virallinen sivusto
Anthony Davidson: tilastot (Arkistoitu – Internet Archive)
Driverdb
Davidson Yhdysvaltain GP:n perjantain harjoituksissa 2006
Davidson Britanniassa 2007
Austin Block

| Austin Block> Henkilötiedot |
| --- | --- |
Syntynyt: 10. lokakuuta 1989 (ikä 35) Denver, CO, Yhdysvallat
Kansalaisuus:   Yhdysvallat
Jääkiekkoilija
Lempinimi:  Powers, Blocky
Pelipaikka:  keskushyökkääjä
Maila:  oikea
Pituus:  180 cm
Paino:  84 kg
Seura
Seura:  Manchester Monarchs
Sarja:  ECHL
Pelinumero:  19
Pelaajaura
Pääsarjaura:  2013–
Aik. seurat:  HIFK (SML) Karlskrona HK (Allsv.) HC Banská Bystrica (SloEL) Bakersfield Condors (ECHL)
Austin Block (s. 10. lokakuuta 1989 Denver, Colorado, Yhdysvallat) on yhdysvaltalainen jääkiekkoilija, joka pelaa ECHL-joukkue Manchester Monarchsissa. Hän on pelipaikaltaan keskushyökkääjä ja laukoo oikealta.
Ura

Coloradossa syntynyt, mutta Southern California Titansin kasvattama Block pelasi vuosina 2007–2009 NAHL-junioriliigan Fairbanks Ice Dogsin riveissä. Hän voitti jälkimmäisellä kaudellaan 2008–2009 koko sarjan pistepörssin tehoilla 29+44=73. Block oli Ice Dogsin paras pistemies ja maalintekijä myös kevään 2009 pudotuspeleissä tehtyään kuudessa ottelussa tehot 7+4=11. Hänet palkittiin kauden päätteeksi NAHL:n vuoden hyökkääjänä ja valittiin ensimmäiseen tähdistökentälliseen.
Vuodet 2009–2013 Block kävi New Hampshiren yliopistoa. Hän voitti ensimmäisellä kaudellaan 2009–2010 joukkueen mukana Hockey Eastin runkosarjan. Viimeisellä yliopistokaudellaan 2012–2013 Block oli 15 osumallaan UNH:n paras maalintekijä Grayson Downingin ja John Henrionin kanssa.
Kaudeksi 2013–2014 Block siirtyi vuoden mittaisella sopimuksella SM-liigajoukkue Helsingin IFK:hon. Hän pelasi kauden aikana myös kolme ottelua lainalla Mestis-joukkue HC Keski-Uusimaassa, kunnes Block siirtyi tammikuussa 2014 try-outin kautta Ruotsin toiseksi korkeimmalla sarjatasolla HockeyAllsvenskanissa pelaavaan Karlskrona HK:hon. Hän kuitenkin jätti joukkueen pelillistä syistä kahdeksan pelaamansa ottelun jälkeen helmikuussa, eikä Block pelannut enää loppukaudella missään.
Block siirtyi kaudeksi 2014–2015 vuoden mittaisella sopimuksella Slovakian Extraliga-joukkue HC 05 Banská Bystrican paitaan. Kesken kauden, helmikuussa 2015 hän kuitenkin siirtyi ECHL-joukkue Bakersfield Condorsiin. Kaudella 2015–2016 Block jatkaa ECHL-uraansa vuoden mittaisella sopimuksella Manchester Monarchsin riveissä.
Arthur Andrews

Arthur Andrews
Arthur Glenn Andrews (15. tammikuuta 1909 – 25. syyskuuta 2008) oli yhdysvaltalainen republikaanisen puolueen poliitikko. Hän oli Roger Lee Andrewsin ja Beryl Elizabeth (Jones) Andrewsin poika.
Andrews valmistui Princetonin yliopistosta ja istui vuosina 1965–1967 Yhdysvaltain edustajainhuoneen jäsenenä Alabamasta. Hän oli epäonnistuneesti uudelleen ehdolla vuosina 1966 ja 1970.
Andrewsista tuli vanhin elossa ollut entinen kongressin jäsen 100-vuotiaan Augustus F. Hawkinsin kuoltua 10. marraskuuta 2007.
Antonov An-38

Vostok-lentoyhtiön Antonov An-38-100 (2010).
Alrosa-lentoyhtiön Antonov An-38-100 (2014).
Alrosan Antonov An-38-100 Mirnyin lentoasemalla Sahan tasavallassa.
Antonov An-38 on ukrainalaisen Antonov Design Bureaun 1990-luvulla suunnittelema päivitetty versio Antonovin aikaisemmasta An-28 -lentokoneesta. Kone suunniteltiin paikallisesti operoiville lentoyhtiöille matkustajien, postin ja rahdin kuljetukseen sekä tutkimuskäyttöön. Koneen An-38-100 -malli suunniteltiin 27 matkustajalle tai enintään 2 500 kilogramman rahdille; koneen suurin lentonopeus 405 km/h ja lentomatka yli 900 kilometriä. Koneen on suunniteltu operoimaan -50... + 45°С lämpötiloissa pieniltä, myös päällystämättömiltä, jää- tai lumipintaisilta lentokentiltä.
Koneen ensilento tapahtui 23. kesäkuuta 1994. Antonov An-38-100 -mallin sarjatuotanto käynnistettiin Venäjän Novosibirskissä (Novosibirsk Aviation Production Association (NAPO) named after V. P. Chkalov) vuonna 1997. 24. huhtikuuta 1997 tämä konemalli sai tyyppikelpuutuksen ja 27. syyskuuta 1997 ensimmäinen sarjatuotantokone nousi lentoon.
Antonov An-38-200 -mallin ensilento tapahtui 11. joulukuuta 2001.
Lentokone käyttää kahta Honeywell TPE331-potkuriturbinimoottoria. Lentokonetta on valmistettu vain 11 kappaletta, joista 2 on käytössä. Ainoa lentokonetta käyttävä lentoyhtiö on kaivoskonserni Alrosan tytäryhtiö Alrosa. Sen laivastossa oli kesällä 2022 ainakin yksi tämän mallin lentokone.
Aiheesta muualla

Kuvia tai muita tiedostoja aiheesta Antonov An-38 Wikimedia Commonsissa
Chronicle 2

| Chronicle 2 Creedence Clearwater Revival |
| --- | --- | --- |

Kokoelmalevyn tiedot
 Julkaistu: 1986, (1991)
 Tyylilaji: rock
 Kesto: 74.25
 Levy-yhtiö: Fantasy Records
Creedence Clearwater Revivalin muut julkaisut
| Creedence Country 1981 | Chronicle 2 1986 | The Best of Creedence Clearwater Revival 1998 |
Chronicle 2 on Creedence Clearwater Revival -yhtyeen kokoelmalevy vuodelta 1986. Sen ”alaotsikko” on Twenty Great CCR Classics.
Kappaleet

Kaikki kappaleet säveltänyt John Fogerty, paitsi erikseen mainitut.
Walk on the Water - J.C. & T. Fogerty - 4:26
Susie Q (Part 2) - Hawkins-Lewis-Broadwater - 3:48
Born on the Bayou - 5:10
Good Golly Miss Molly - Blackwell-Marascalco - 2:38
Tombstone Shadow - 3:36
Wrote a Song for Everyone - 4:55
Night Time Is the Right Time - Lew Herman - 3:07
Cotton Fields - Huddie Ledbetter - 2:53
It Came Out of the Sky 2:58
Don't Look Now (It Ain't You or Me) - 2:08
The Midnight Special - Amer. folk song, arr J. C. Fogerty - 4:10
Before You Accuse Me - E. McDaniel - 3:24
My Baby Left Me - Arthur Grudup - 2:17
Pagan Baby - 6:25
(Wish I Could) Hideaway - 3:53
It's Just a Thought - 3:45
Molina - 2:41
Born to Move - 5:39
Lookin' for a Reason - 3:25
Hello Mary Lou - Gene Pitney - 2:11
Kokoonpano

John Fogerty – soolokitara, laulu
Tom Fogerty – kitara
Stu Cook – basso
Doug Clifford – rummut
Christopher Uckermann

Christopher Uckermann
Christopher Alexander Luis Casillas von Uckermann (s. 21. lokakuuta 1986) on meksikolainen poplaulaja ja näyttelijä. Hänet tunnetaan varsinkin RBD-yhtyeen jäsenenä. Näyttelijänä hän on esiintynyt muun muassa Diego Bustamanten roolissa telenovelassa Rebelde.
Aiheesta muualla

Christopher Uckermann Internet Movie Databasessa. (englanniksi)